31997R1713
L 242/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1713/97 НА КОМИСИЯТА
от 3 септември 1997 година
относно дерогиране от Регламент (ЕИО) № 2454/93 във връзка с определянето на понятието „продукти с произход“, използвано за целите на схемата за общи тарифни преференции, за да се отчете специалната ситуация на Лаос по отношение на износа на определени текстилни продукти в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1), последно изменен с Регламент (ЕО) № 82/97 на Европейския парламент и на Съвета (2), и по-специално член 249 от него,
Като взе предвид Регламент (ЕИО) № 2454/93 на Комисията (3) от 2 юли 1993 г., последно изменен с Регламент (ЕО) № 1427/97 (4), за определяне на разпоредби за прилагане на Регламент (ЕИО) № 2913/92 относно създаване на Митнически кодекс на Общността, по-специално член 76 от него,
Като има предвид, че по силата на разпоредбите на Регламент (ЕО) № 3281/94 на Съвета от 19 декември 1994 г. относно прилагане на четиригодишна схема за общи тарифни преференции (от 1995 г. до 1998 г.) по отношение на някои промишлени продукти с произход от развиващи се страни (5) последно изменен с Регламент (ЕО) № 998/97 на Комисията (6), Общността е предоставила преференции на Лаос;
Като има предвид, че по реда на член 67 и сл. от Регламент (ЕИО) № 2454/93 се дава определение на понятието „продукти с произход“, прилагано за нуждите на общите тарифни преференции; като има предвид, че член 76 от посочения регламент предвижда дерогации от тези разпоредби в полза на най-слабо развитите страни бенефициери на схемата за общи преференции, когато последните депозират съответно искане пред Комисията;
Като взе предвид, че правителството на Лаос е депозирало заявление за дерогация за определени текстилни продукти; като има предвид, че по искане на Общността Лаос е предоставил необходимата допълнителна икономическа информация;
Като има предвид, че депозираното от Лаос заявление отговаря на изискванията на член 76; като има предвид, че въвеждането на количествени условия (на годишна основа) отразяващи от една страна възможностите на пазара на Общността да поглъща продукция от Лаос, от друга страна възможностите на Лаос за износ и от трета действително измерените потоци, за да не се попречи на съответните клонове от промишлеността на Общността;
Като има предвид, че за да се насърчава регионалното сътрудничество между страните бенефициери е желателно да се изисква суровините използвани от Лаос в контекста на тази дерогация, да са с произход от държави-членки на Асоциацията на народите от Югоизточна Азия (АСЕАН) (с изключение на Мианмар), Южноазиатската асоциация за регионално сътрудничество (SAARC) или Конвенцията от Ломе;
Като има предвид, че всяко искане за разширение на прилагането дерогацията отвъд посочените количества, трябва да се обсъди с властите в Лаос;
Като има предвид, че настоящият регламент не се прилага след 31 декември 1998 г., когато изтича настоящата схема за общи тарифни преференции за промишлени продукти;
Като има предвид, че мерките предвидени в настоящият регламент са в съответствие със становището на Комитета по Митническия кодекс (секция „Произход“),
ПРИЕ НАСТОЯЩИЯТ РЕГЛАМЕНТ:
Член 1
1. Чрез дерогация от членове 67 и сл. от Регламент (ЕИО) № 2454/93, продукти, включени в приложението към настоящия регламент, произведени в Лаос от тъкани (тъкани изделия) или прежда (предени изделия), внесени в тази страна с произход от страна от Асоциацията на страните от Югоизточна Азия (АСЕАН) (с изключение на Мианмар), Южноазиатската асоциация за регионално сътрудничество (SAARC) или Конвенцията от Ломе, се считат за продукти с произход от Лаос съгласно посочените по-долу условия.
2. За целите на параграф 1, продуктите се считат с произход от страна от АСЕАН или SAARC, когато са получени в тези страни по реда на правилата за произход на продукти, предвидени в Регламент (ЕИО) № 2454/93, или с произход от страна бенефициер по Конвенцията от Ломе, когато са получени в една от тези страни съгласно правилата за произход на продукти, предвидени в Протокол № 1 към Четвъртата конвенция АКТБ-ЕИО (7).
3. Компетентните органи в Лаос се задължават да вземат всички необходими мерки, за да осигурят спазване на разпоредбите на параграф 2.
Член 2
Дерогацията, предвидена в член 1 се прилага за продукти, внасяни в Общността от Лаос през периода от 1 август 1997 г. до 31 декември 1998 г., в рамките на годишните количества, посочени в приложението за всеки един продукт.
Член 3
Количествата, посочени в член 2, се управляват от Комисията, която може да предприема всички подходящи административни мерки за ефективното им управление.
Когато вносител депозира декларация за допускане в свободно обращение в държава-членка, като заявява желание да се ползва от разпоредбите на настоящия регламент и митническите органи приемат декларацията му, въпросната държава-членка нотифицира Общността и пристъпва към изтегляне на количество, равно на заявеното от вносителя.
Заявленията за теглене от количествата съдържат датата на подаване на декларацията и се изпращат до Комисията възможно най-бързо.
Комисията уважава заявленията за теглене, като взема предвид датата на приемане на декларацията за допускане за свободно обращение от митническите органи на въпросната държава-членка, в рамките на наличните количества.
Когато държава-членка не използва изтегленото количество, тя връща незабавно оставащото на Комисията.
Когато заявените количества са повече от наличните, оставащото количество се разпределя по равно между кандидатите. Комисията известява държавите-членки за извършеното изтегляне на количества.
Всяка една държава-членка гарантира равноправен и непрекъснат достъп на всички вносители до количествата, докато салдото на съответното количество го позволява.
Член 4
Когато изтеглянето съгласно член 3 достигне 80 % от количествата, посочени в приложението, Комисията се консултира с органите на Лаос за необходимостта да се разшири приложението на дерогацията над тези количества.
Член 5
В клетка 4 на сертификатите за произход, формуляр А, издавани съгласно настоящия регламент, се вписва следният текст:
„Дерогация - Регламент (ЕО) № 1713/97“.
Член 6
В случай на съмнение държавите-членки изискват копие от документа, удостоверяващ произхода на материалите и суровините, използвани в Лаос съгласно тази дерогация. Това изискване се предявява в момента на допускане за свободно обращение на стоките, ползващи се от разпоредбите на настоящия регламент, или в рамките на административното сътрудничество, предвидено в член 94 от Регламент (ЕИО) № 2454/93.
Член 7
Настоящият регламент влиза в сила на седмия ден след публикуването му в Официален вестник на Европейските общности.
Прилага се от 1 август 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 септември 1997 година.